**Psihiskie procesi un bērna darbība**

Vērojot bērnu, mēs varam pamanīt viņa attīstības ceļu un ieraudzīt, kad un ko viņam nemanāmi piedāvāt, nolikt viņa redzeslokā.

|  |  |  |
| --- | --- | --- |
| **Psihiskais process** | Attīstīšanas iespējas | Darbība |
| **SAJŪTAS** | Psihiskais process, uz kuru balstoties, savu darbību var sākt pārējie. | Visā pirmsskolas vecumposmā bērnam jābūt iespējai tieši saskarties ar dabīgu vidi kā telpās, tā ārā, iepazīstot to ar visām iespējamām sajūtām. |
| **Redze** | *Nodrošināt iespēju uztvert smalkas krāsu nianses dabā (ar bērna paša interesi par tām).*  *Harmoniski krāsu salikumi apģērbā un telpu apdarē, iekārtojumā, iespēja vērot dabas objektus, dabas parādības, priekšmetus tuvu un tālumā. Novietot darbības laukā palīglīdzekļus, piemēram, lupu, mikroskopu.* | Vērojot bērnu darbībā, skolotāja secina, ka bērna valodā jāpapildina vai jāprecizē aktīvā vārdu krājuma vārdi, vārdi, kurus bērns lieto ikdienas saskarsmē. Jārada iespēja darboties vidē ar dažādiem materiāliem, iesaistot visas iespējamās sajūtas, nosaucot vai precizējot sajusto. Ja bērns runā maz vai vēl nerunā, vērojot mēs varam spriest par viņa pasīvo vārdu krājumu, kurā valodu aizvieto darbība, žests. |
| **Dzirde** | *Stāstot un lasot skaļi priekšā, pielāgojot runas ātrumu bērna dzirdētā uztveres ātrumam.*  *Dziedāšana un bērnu muzicēšana. Dabas skaņas. Darbošanās ar beramām vielām, to bēršanai izmantojot dažāda materiāla traukus – stikla, keramikas, plastmasas, metāla, koka, kartona.* |
| **Oža** | *Izsaukt daudzveidīgus ožas pārdzīvojumus, smaržojot dabīgas izcelsmes objektus - augus, ziedus, tējas, pārtikas produktus, dārzeņus, augļus, ogas, to sastāvdaļas* |
| **Garša** | *Sagatavot ēdienu tā, lai nezustu pārtikas produktu dabīgā garša. Īpaši domājot par augļiem, dārzeņiem, ogām, sulu, tēju un citiem atsevišķiem produktiem.* |
| **Tauste** | *Aizsargātības un vientulības mija.*  *Maigs ķermeniskais kontakts un mierīga ļaušanās pašam sev.*  *Prasme ļaut būt patstāvīgam ir tikpat nozīmīga kā prasme maigi paņemt rokās. Iespēja darboties ar dažādas virsmas kvalitātes, materiāla un formas priekšmetiem.* |
| **UZMANĪBA** | *Uzmanību pievēršam, ja caur sajūtām sāk darboties ārējs kairinājums (skaņa, pieskāriens, gaisma, kustība utt.). Uzmanība nodrošina uztveres procesu.* | Jāpaseko, lai apkārtējā vidē nebūtu pārāk daudz kairinātāju, kuri novērš uzmanību, traucē bērnam koncentrēties uz izvēlēto darbību. |

|  |  |  |
| --- | --- | --- |
| **UZTVERE** | *Uz sajūtu bāzes veidojas* ***uztvere*** *- izziņas**process, kas nodrošina priekšmetu un parādību atveidojumu bērna apziņā, apkopojot uztvertās pazīmes. Lai rastos uztveres tēls, bērnam ir jāizpēta, tā rezultātā ar sajūtām iegūtā informācija tiek apkopota, sintezēta, veidojot vienotu tēlu. Uztvertos tēlus bērns apzinās un nosauc vārdos vai lūdz to darīt pieaugušajam. Uztveres spēja veidojas un attīstās pieredzes rezultātā.* | Uztveres spējas attīstībai nepieciešama bērna paša praktiska darbība, iesaistot sajūtas. Uztveres spēja nepieciešama visā tālākajā dzīvē, uz tās pamata bērns spēs apgūt jaunas zināšanas, pieredzi. Dažkārt uztvert traucē divu informācijas kanālu nodarbināšana vienlaikus, piemēram, demonstrē, bet neskaidro. |
| **ATMIŅA** | Atmiņa ir izziņas process, kas nodrošina informācijas iegaumēšanu, saglabāšanu un atcerēšanos, spēju saglabāt un atveidot apziņā agrāk uztverto informāciju, iespaidus. Atmiņa veido pieredzi, un pieredze ļauj veidot jaunas kombinācijas no vecajām, pieredzē balstītajām.  Lai izveidotos pieredze, atmiņai jāveic 3 secīgas funkcijas:   * *Iegaumēšana (recepcija),* * *Saglabāšana (retencija),* * *atcerēšanās (reproducēšana).*   *Dažas informācijas organizācijas formas nosaka ārējie apstākļi – iegaumējamās informācijas būtība:*   * *telpiskā organizācija, kas ir daudzu fiziskās un sociālās vides „kognitīvo karšu” pamatā (ceļš uz skolu, mikrorajons, draugi un radi).* * *lineārā organizācija ļauj viegli atrast vajadzīgo vārdu vārdnīcā, ja mēs zinām alfabētu. Šis princips ļauj orientēties kalendārā, atrast vajadzīgo lappusi grāmatā.* | Veidojot bērnu darbības vidi, jāraugās, lai viņiem ir iespēja iegūt pieredzi ar visu iespējamo sajūtu palīdzību, attīstot dažādus atmiņas veidus – sensoro- sajūtās balstīto, īslaicīgo, ilglaicīgo u.c. |
| **DOMĀŠANA** | *Domāšana ir superorientēšanās - domātājs ir „pētnieks”. Domāšanas procesā tiek paplašinātas izziņas robežas, kuras piemīt sajūtu orgāniem. Domājot mēs operējam ar jēdzieniem, kuriem, izejot no katra pieredzes, atbilst noteikta „bilde” mūsu domāšanā.*  *Domāšanas sākumpunkts ir jautājums, neskaidrība, problēmsituācija, kas veidojas, kad jāatrod paņēmieni mērķa sasniegšanai. Domāšanā tas noris vairākās fāzēs:*  *problēmsituācijas apzināšana,*  *problēmas analīze un mērķu nospraušana, (noskaidrot, kas dots, kas jāatrod, kādas informācijas trūkst, kāda ir lieka),*  *hipotēzes izvirzīšana, (variants, kā iespējams sasniegt mērķi)*  *hipotēzes pārbaude,*  *risinājuma atrašana.* | Tā kā mēs domājam jēdzienos, kuriem atbilst noteikti apzīmējumi – vārdi, tad ļoti būtiski, vērojot bērnu darbībā, ir konstatēt jēdzienu apjomu, kuri ir viņa rīcībā. No tā varam secināt, kurā jomā bērna pieredze jābagātina, jāpaplašina, lai bērns savā domāšanas procesā varētu izmantot bagātu jēdzienu klāstu. Jāatceras, ka jēdzienus pirmsskolas vecumā bērni veido, balstoties uz sajūtu pieredzi patstāvīgā darbībā. |
| **DOMĀŠANAS PAMATOPERĀCIJAS** | ***Domāšanas operācijas*** *– tie ir paņēmieni, kurus izmanto, lai iegūtu jaunu informāciju. Tās atšķiras pēc savas sarežģītības pakāpes.* |  |
| ***Salīdzināšana,***  ***klasificēšana*** | *Salīdzināšana ir vienkāršākā no domāšanas operācijām. Starp objektiem, parādībām, to īpašībām tiek noteikta līdzība vai atšķirība. Tad var veikt līdzīgo sagrupēšanu- klasificēt.* | Uz to balstās visi sensorikas vingrinājumi, arī mantu kārtošanas process pirmsskolas grupā, kad katrai lietai tiek meklēta tās vieta. Vēlāk šie procesi spilgti parādās kā didaktiskie vingrinājumi |
| ***Analīze un sintēze*** | *Nākošā līmeņa operācijas. Analīze ir priekšmeta, parādības, situācijas sadalīšana sastāvdaļās un to izvērtēšana. Sintēze ir atsevišķu daļu apvienošana vienā veselumā, jaunu sakarību un attiecību atrašana. Abas šīs operācijas ir savstarpēji saistītas.* | Analīzes procesu varam vērot, jaunākā vecuma bērniem izņemot rotaļlietas no plauktiem un atstājot tās uz grīdas, paklāja vai plauktiem, pēc tam kopā ar pieaugušajiem tās „jāsintezē atpakaļ” plauktos tām paredzētajās vietās. Kad bērns darbojas smilšu kastē un ar lāpstiņu ņem smiltis un liek tās spainītī - tas ir analīzes un sintēzes process, kas veido pamatu vēlākajai izpratnei par vārda sastāvu no atsevišķām skaņām, burtiem un skaitļa sastāvu no vieniem. |
| ***Abstrahēšana*** | *Abstrahēšana īstenojas uz analīzes pamata. Tā ir būtisko īpašību izcelšana no pārējo īpašību klāsta. Tiek veidoti abstrakti jēdzieni.* | Ja abstrahēšana nav attīstīta pietiekamā līmenī, bērns nav gatavs burtu un ciparu apzinātai apguvei, lasīšanas un skaitļošanas procesiem, jo cipari un burti nav sastopami dabā, tos nevar novērot augam, pagaršot, pasmaržot, tie ir abstrakti. Ja abstrahēšanai pietiekamais līmenis vēl nav sasniegts, tad bērnam jābūt iespējai darboties priekšmetiski salīdzinot, klasificējot, analizējot, sintezējot, to darīt, iesaistot visas iespējamās sajūtas, darbojoties praktiski ar reāliem dabīgiem objektiem. |
| ***Vispārināšana jeb******ģeneralizācija Konkretizācija*** | *Vispārināšana jeb ģeneralizācija balstās uz abstrahēšanas procesu. Vispārināšanā tiek akcentētas būtiskākās kopīgās īpašības, sakarības, attiecības. Konkretizācija ir pretēja vispārināšanai.*  *Konkretizācijā tiek akcentētas kādas atsevišķas, individuālas īpašības. Vispārināšana ir priekšmetu un parādību apvienošana vienā grupā, pamatojoties uz būtiskām kopīgām īpašībām vai pazīmēm.* | Lai secinātu vispārināšanas līmeni, jāvēro bērns darbībā un jāieklausās viņa sacītajā, bērnam brīvi darbojoties. Ja to grūti pamanīt, šim nolūkam var izmantot didaktisko materiālu. |
| **DOMĀŠANAS PAMATFORMAS** | | |
| ***Jēdziens*** | *Domāšanas forma, kas atspoguļo priekšmetu un parādību būtiskās īpašības, sakarības, attiecības, izsakot tās vārdos. Realitātē jēdzieniskā domāšana vienmēr saistīta ar uzskatāmiem priekšstatiem, un šī saistība pastiprinās grūtību gadījumos, kad domai ir vajadzīgs uzskatāms materiāls.* | Piemēram, apaļš, ripo, sarkans, gluds – tie visi ir jēdzieni. |
| ***Spriedums*** | *Spriedums ir domāšanas procesa pamatforma. Tas kaut ko apgalvo vai noliedz, spriedums var būt patiess vai aplams.* | Apvienojot jēdzienus - apaļš, ripo, sarkans, gluds – tiek izteikts spriedums BUMBA |
| ***Slēdziens*** | *Slēdziens ir domāšanas forma, kad uz viena vai vairāku spriedumu bāzes izveido noteiktu secinājumu.* | Lielā pludmales bumba, tenisa bumbiņa, futbola bumba, basketbola bumba, pingponga bumbiņa – tās visas ir bumbas un ir apaļas un ripo, tās var arī ripināt. |
| ***Griba*** | *Griba jeb gribasspēks ir cilvēkam piemītoša īpašība, kas izpaužas cilvēka spējā pārvaldīt savu rīcību un rīkoties tā, kā ir nepieciešams, lai paveiktu ieplānoto.* | Pirmsskolas vecuma bērns ir „gribas būtne”, kuras lielākā vēlme ir darboties. Bērns vispirms darbojas, jūt prieku darboties, tad lieto jēdzienus, lai domātu par to, ko dara vai darīja, un par neskaidro uzdod jautājumus. |
| ***Valoda*** | *Valoda ir artikulētu zīmju kopums, cilvēku sazināšanās līdzeklis. Valodas galvenā funkcija ir saziņa — informācijas un domu apmaiņa. Izmantojot valodu, mēs domājam un iegūstam informāciju (lasām grāmatas, skatāmies kinofilmas, klausāmies radio). Tā ir valodas domāšanas un informācijas iegūšanas funkcija. Izmantojot valodu, mēs nosaucam priekšmetus, darbības, parādības, pazīmes konkrētā vārdā. Tā ir valodas nosaucošā funkcija. Ar valodu var paust emocijas: prieku, sarūgtinājumu, pārdzīvojumu. Tā ir valodas emocionālā funkcija.* | Uzmanīgi ieklausoties bērna sacītajā, skolotāja var secināt bērna pieredzes un konkrēto priekšstatu apjomu, vārdu krājumu, emocionālo fonu, notiekošo bērna dzīvē, sadarbības prasmju līmeni, prasmi lietot pieklājības frāzes utt. |
| ***Emocijas*** | *Emocijas – psihisks stāvoklis, tam raksturīgas kompleksas organisma reakcijas uz ārējās vides vai iekšējām izmaiņām. Emocijas ir parādību un situāciju reālās jēgas atspoguļojums subjektīva pārdzīvojuma formā.*  *Emocijas atspoguļo cilvēka vajadzības – šīs vajadzības tiek apmierinātas. Viss, kas atvieglo vajadzību apmierināšanu, rada pozitīvu emocionālo pārdzīvojumu. Tur pretī viss, kas kavē to, veicina negatīvās emocijas.* | Būtiski ievērot bērna emocijās balstīto izturēšanos, sastopoties ar jaunām situācijām, lai saprastu, kā veiksmīgāk veidot pedagoģisko procesu, attīstošo mācību vidi. Bērnam ar logopēdiskajām problēmām un ar to saistītu negatīvu emocionālo pieredzi kā iespēju uzstāties piedāvāt leļļu teātri vai tikai roku lelli. Tas iedrošina arī biklos bērnus un ir priecīga pieredze arī visiem pārējiem - būt „neredzamam” , mainīt balss toni, veidot dialogus „caur trešo personu” – lelli. |

**Izmantotie avoti**

Bjorklund, David F. Children's Thinking: Cognitive Development and Individual Differences. Stamford, CT: Wadsworth Publishing, 2004.

Karl Kὅnig Die erste drei Jahre des Kindes: Verlag Freis Geistesleben, Stuttgart, Zeist, 1977.

Aija Kondrova Kognitīvo procesu sistēma. Palīgmateriāls skolotājam. Vārdnīca. Uzdevumi, 2010.